Gar tedyanin-nni, llant ugar n tbeṛṛanniyin, llant kra ur ssinent ara ad hedrent tafransist; ḥemmleɣ yiwet n temrabeḍt d tahulundit i iqeddcen di tzeqqa n tlawin. Tikkwal mi ara nruḥ ad nessired lqecc, ad ḥebseɣ i wakken ad s-iniɣ a‘lxir, me‘na tamrebeḍt « Chantel » ur as-yeεǧib ara lḥal, yiwet akken n tmeṭṭut wessiret, tew‘er ciṭ: d nettat i aɣ-d-iḥekkun taqṣiḍt n “Dom Bosko”, mi ara nettxiḍi lqecc n yimuḍan. Sin n yiseggasen i s‘eddeɣ di sbiṭar zgiɣ xeddmeɣ yids.